ming030890/wiki-yue-high-quality huggingface dataset:
偏見

偏見（粵拼：pin1 gin3，英文：prejudice）源自「prejudge」即「預先判斷」，先入為主偏向相信一邊，係標籤主義重要一環，但具一定參考價值。雖然以片面假設大多貶義，但並唔一定只有壞處。
廣義嘅偏見被認為係主觀斷言，立場偏向有唔公平嘅爭議。人普遍心存偏見，甚至對「偏見」一詞存有偏見。事實上，偏見應該係由歷史或科學事實引伸，從而偏向性作出斷言假設，係科學偏見論，理論假設而唔可以當做真實結論，亦而唔係事實唯一驗證法。因此單以偏見睇世事，唔一定有必然性，只係概然。

文學
漢書．卷八十五．杜鄴傳：「由後視前，忿邑非之，逮身所行，不自鏡見，則以為可，計之過者。疏賤獨偏見，疑內亦有此類。」
初刻拍案驚奇．卷三十八：「你伯娘雖然不明理，卻也心慈的。只是婦人一時偏見，不看得破，不曉得別人的肉，偎不熱。」

成因
偏見所講係假設而非結果。科學上，結果必然係證實假設嘅方法中，成見嘅假設係需要觀察，同可實驗，以合乎科學驗證因果關係為原則，加強「偏見真實性」。因於資訊成本高同唔透明，加上封閉政治、恐怖主義，陰謀滿載嘅社會，偏見會成為社會體制一部份。洗腦教育同政治抹黑，防火長城等因素，就會自然形成社會偏見主義。
耶魯大學心理學教授 Paul Bloom 發現，人自嬰兒時已開始就識得從他人行為分辨好壞、區分你我而形成偏見。雖然英國評倫家 William Hazlitt 講過：「偏見係無知嘅產物。」，但 Paul Bloom 認為偏見並非因為完全嘅無知而引起。相反，偏見由經驗累積、理性分析、歸納事物而形成嘅刻板印象。偏見並非透過「感覺」，而係用「理性」畀人決定自己立場。

類比論證
偏見作出判斷並無直接證據支持，只有間接證據作推斷。以過往、宗教，社會價值等原因生出成見，以群眾推斷個人，個體等同整體。
偏見將眾數視為「一律相同」論，具共同特徵、性格，習慣，甚至政治主義，即有可能被打成一派，有殺錯無放過。持偏見後往往拚命維護自己偏見，甚至偏見被事實推翻後，仍然有人會堅持。《今日心理學》雜誌指，當持有偏見：「鍾意留意同記憶『某』人行動，所定形像相符之處，但拒絶同嗰個形像相反嘅證據。」

概然性質
由於無客觀數據直接支持以推測未來，概然性係會存在，而機率在於因果假設嘅局限條件。因此，偏見能否成為「預言」，主要視乎理論嘅局限條件同發生機率嘅一致性同普遍性。
偏見概然性源於局限條件唔足夠。「中國大陸遊客唔文明反映大陸人都係唔文明；Note 7經常爆炸，所以全部Note 7未爆炸都會遲早爆炸；共產主義一定唔得，所有親共社會主義國家都失敗收場。」例子反映局限條件有需要修改到更合理嘅，之後：中國大陸遊客普遍唔文明，大陸人都係唔文明嘅多；Note 7經常爆炸，所以未爆炸Note 7嘅爆炸風險十居其九。共產主義唔得居多，已經無一個親共社會主義國家成功過。

統計分析
合理斷言可由有一定數量數據支持下所作出估算。由統計數據上，事件個案發生率，同以常規推斷係一種有解釋能力嘅偏見。因先天性局限條件，例如身體結構、DNA、成長環境，教育方面形成所謂「偏見」。一般有數據或者自然法則支持下嘅見解偏差，係存在但唔經常被發現。

表現形式
自我優越 - 種族、宗教，政治學說嘅假設。
對人對物過份嚴厲 - 馬克思列寧主義全數否定資本主義同其他可行性；共產主義斷言；「正義嘅高達」。

自我保護
偏見同居安思危有關。由過往推斷將來，讓自己遠離「自己認為可存在危險但仍然仲未有危險」嘅東西，國家，政權，組織...普遍出現之「高風險」一詞，同以「評分，評價分別好壞」正正可係以此而生。先入為主認為戰爭國家會對自己嘅生命做成危害，所以一定要遠之；先入為主認為同一集團先後有衛生問題，所以其他分店都唔去幫襯。
當然有人唔信「邪」，明知山有虎，偏向虎山行。發生問題都係機率一詞，可能平安過山，可能被虎殺害，只係死亡。有時，要唔要心存偏見，應該由個人斷言，而唔係受其他人控制。

仍然有效
可觀察同證明，從而可被事實推翻，但說法仍然有效。
合乎科學方法嘅一切偏見；同多數存在喺現代學術理論，課本之中。
2016年，環球時報下環球網一句話：「...然而全世界的强力部門通常都有規避法律讓一個被調查者進行配合的辦法，既...」。觀察方向為針對強力部門工作，國家情報機構，政治單位，得到當權者立法或默許而動員特務從事上述政治活動。例如：納粹蓋世太保，香港政治部同中聯辦，重有中央特科等。

已被推翻
因果關係已驗證，已知假設非事實。
1840年，清朝汪仲洋認為西方人長腿唔能夠彎曲，唔能夠奔躍，碧藍嘅眼睛怕陽光，甚至到中午唔敢睜開。林贈為指，洋人鍾意食牛羊肉，若無由我國進口嘅大黃、茶葉以輔重消化不良而死。
馬列主義對資本主義全數否定、不斷革命論、共產主義、革命必須暴力等。
毛澤東：「無產階級係唔會遷就知識分子，跟住知識分子，實際上就係跟住大地主大資產階級，就有亡黨亡國嘅危險。」係一種滑坡謬誤例子，即係話接受知識式政策等同要中共亡國。

自圓其說
解釋牽強矛盾但無破綻，無科學解釋能力，無法證明嘅偏見。
鬼神之說，死後世界。
外星人、未來人、異世界、超能力。
「稀少性唔存在時，共產主義世界自然而生。」
偏見中生成偏見。有人話，台灣就跟香港澳門一樣，參與一帶一路有很大機遇，應該拋棄政治偏見。

應對偏見
當成為偏見對象，避免反應過激，保持心平氣和，玻璃心咪碎，亦咪以偏見回應偏見。減少偏見在於教育、社會，同必然性嘅出現。
偏食細路鬥大廚

《偏食細路鬥大廚》（英文：Chefs VS Picky Eaters）係香港MakerVille製作嘅烹飪真人騷節目，由馬田、米露迪同鄭伊琪主持，2023年8月7到25號逢禮拜一到五22:30—23:00喺香港電視娛樂ViuTV播。節目主持搵嚟大廚設計菜式畀偏食嘅細路。
功夫熊貓

《功夫熊貓》（英文：Kung Fu Panda）係套2008年美國3D功夫動畫片，由夢工廠動畫製作。
功夫熊貓3

《功夫熊貓3》（英文：Kung Fu Panda 3），係2016年中美合拍動畫電影，《功夫熊貓2》續集，由夢工場同東方夢工場製作。
功樂道

功樂道（英文：Kung Lok Road）係香港一條行車馬路，響九龍觀塘區樂意山，「U」字形，兩邊都駁康寧道，1.1公里長，有中密度住宅、學校同休憩設施，係區內其中一個中產聚居地。
功夫廚神

《功夫廚神》（英文：Kung Fu Chefs），係套2009年上畫嘅香港電影，由葉永健執導，洪金寶、應采兒、吳建豪主演。故仔用廚藝比試做主題。
功夫新星

《功夫新星》（英文：Kung Fu Supernova）係香港電視廣播有限公司嘅武術選拔節目，一共7集，由錢嘉樂、歐陽靖主持，2011年7月23號到9月3號逢禮拜六晚20:30-21:30喺翡翠台、高清翡翠台播。
呢個比賽最後就係由何佩珉攞冠軍，其他比較出名嘅參賽者包括李君妍、譚坤倫、阮政峰、容天佑、羅浩銘。
前587年

前587年係平年。

大件事
新巴比倫王國滅咗猶大王國，猶大王國國王西底家被俘。（有啲人認為呢件事發生喺前586年。）
勒維

勒維（Lévis）係加拿大魁北克一座城，人口14萬。
勒芙蕾絲

勒芙蕾絲（英文：Ada Lovelace，1815年12月10號—1852年11月27號）係英國數學家同作家，設計咗一套電腦運算嘅演算法，被認為係史上第一位電腦程式設計員。
勒芙蕾絲老豆係英國詩人拜倫（Lord Byron），阿媽係英國數學家安妮·拜倫（Anne Byron）。受佢阿媽影響，勒芙蕾絲喺數學同科學方面接受到優秀嘅教育。
勒芙蕾絲最出名嘅貢獻係同數學家巴貝治（Charles Babbage）合作嗰陣，對佢嘅分析機提出咗詳細同獨特嘅觀點。她寫咗一系列嘅註解，其中包括點樣令巴貝治嘅分析機進行計算嘅方法，重提出咗一個概念，即係分析機不單只係做數字計算，重可以執行其他形式嘅符號計算，伊樣嘢被認為係世界上第一個電腦程式。
勒芙蕾絲嘅貢獻嚮當時並冇得到充分嘅認識同重視，但喺後來嘅數學同電腦機科學發展中受到廣泛認可。每年嘅10月中旬，世界各地都會舉行「勒芙蕾絲日」（Ada Lovelace Day）來紀念佢嘅成就，同慶祝女性嚮科學、技術、工程同數學方面嘅貢獻。
勒芙蕾絲嘅人生短暫，她喺1852年11月27日因為子宮癌去世，享年36歲。雖然生命短暫，但佢她對電腦科學同科學思想嘅重要貢獻令佢成為科技領域中嘅傳奇人物。

勒芙蕾絲嘅註解
勒芙蕾絲對巴貝治分析機嘅註解有重要嘅影響：
提出程式設計概念：勒芙蕾絲嘅註解包含一個重要嘅概念，即係分析機不單只能夠執行數字計算，還可以執行其他形式嘅符號計算。伊個概念為日後電腦機科學奠定咗基礎，成為了電腦嘅核心思想。
循環同迴圈概念：勒芙蕾絲嘅註解提出咗循環同迴圈嘅概念，重描述咗點樣使用呢啲概念來進行複雜嘅計算，成為程式設計入面控制流程嘅基本結構。對後來嘅程式設計同電腦編程至關重要，成為了現代電腦程式設計嘅基礎。
運算符號嘅使用：勒芙蕾絲嘅註解展示點樣使用符號同代碼來表示數學同邏輯運算，令程式碼更清晰、易讀，亦方便咗程式編寫同維護，喺當時係一個創新嘅想法。伊種運算符號嘅使用方式後來成為電腦編程中常見嘅寫法，重對電腦科學嘅發展產生咗深遠影響。
軟體工程概念：勒芙蕾絲嘅註解重包含關於組織同管理程式碼嘅概念，佢提出咗子程序同資料表概念，喺後來嘅軟體工程中被廣泛應用。
勒芙蕾絲嘅註解對巴貝治分析機嘅影響不唔單只係技術層面，重嚮思想同方法論上對電腦科學產生咗深遠嘅影響。佢嘅觀念同想法為後來電腦科學家同程式設計員提供咗好多啟示，又對現代電腦同軟件工程嘅發展作出重要貢獻。
勒莧菜

勒莧菜（Amaranthus spinosus），又叫刺莧，係莧屬嘅一種菜，廣義上都係莧菜嘅一種。
勒索軟件

勒索軟件（粵拼：lak6 sok3 jyun5 gin5*6，英文：ransomware），係種特別嘅惡意軟件，通常透過特洛伊木馬程序嘅形式散播。
勒皮

建議勒皮按照原文發音改名做勒佩伊昂華利。 請睇下相關討論同提議緊嘅相關指引。
勒皮
勒皮（法文：Le Puy-en-Velay）係法國一城，上羅亞爾省省會，人口有2萬。
勒皮 - Le Puy-en-Velay
勒芒湖

勒芒湖（lac Léman）係西歐一個淡水湖，北面係瑞士，南面係法國。
勒索斯島

勒索斯島（希臘文：Νάξος）係愛琴海基克拉澤斯入面嘅一個島。
勒維耶

勒維耶（Urbain Jean Joseph Le Verrier，1811年3月11號—1877年9月23號）係法國數學家同天文學家，曾經喺巴黎綜合理工學院讀書。佢喺1846年用數學發現海王星。
備急千金要方

《備急千金要方》（粵拼：bei6 gap1 cin1 gam1 jiu3 fong1），係大唐醫家孫思邈所寫，又稱千金要方或者係千金方，有三十卷。
傣仂文

傣仂文係傣仂族人用嘅語言，屬壯侗語系，發源自中國雲南西雙版納同江城等地，約莫有55萬人用佢做母語。
傣族

傣族係中國其中一個少數民族，主要住喺雲南西雙版納、德宏一帶，人口120萬。
傣端文

傣端文係傣族人用嘅其中一種語言，屬壯侗語系，發源自中國雲南金平等地，約莫有50萬人用佢做母語。
備擇假說

備擇假說（英文：alternative hypothesis；符號：）係做統計檢驗時嘅一類假說。
傣那文

傣那文係傣族人用嘅其中一種語言，屬壯侗語系，發源自中國雲南德宏、普洱、臨滄、保山等地，約莫有72萬人用佢做母語。
催化

催化係用催化劑加速化學反應嘅過程，好多化學工業都會用到。
傣黯文

傣黯文係傣族人用嘅其中一種語言，屬壯侗語系，發源自中國雲南金平等地，約莫有76萬人用佢做母語。
告票

告票又叫罰單，係執法人員（多數係警察）發出嘅定額罰款通知，多數係發畀違反咗交通法規嘅人，收到告票嘅人要跟指示交罰款。
喺香港，告票又俗稱做「牛肉乾」。
告解

告解，全名告解聖事，係天主教七件聖事其中一件，信徒懷住悔改嘅心向司鐸神父講佢自己犯嘅罪，就可以攞到赦免。
告郎

告郎（Colón），國語音譯科隆，係巴拿馬一埠，喺加勒比海邊。佢喺巴拿馬運河嘅大西洋出口。係該國巴拿馬城之後第二大城。
告郎以前係歸美國治下嘅運河區，1979年交返畀巴拿馬。
告郎個名係紀念哥倫布。
告魯夫

約翰·克魯伊夫：香港媒體譯告魯夫，荷蘭足球員及教練。
約爾迪·克魯伊夫：香港媒體譯祖迪·告魯夫，約翰·克魯伊夫個仔，同樣係荷蘭足球員。
告魯夫 (馬)，香港競賽馬匹，1998年香港打吡冠軍
告羅士打

告羅士打（英文：Gloucester），或者叫告士打，係英國英倫西南告羅士打郡嘅城鎮，住12萬人。
告羅士打郡

告羅士打郡（Gloucestershire），地處英倫西南。郡府為同名大埠告羅士打（Gloucester）。
相傳羽毛球乃係源於此郡之伯明頓（Badminton）莊園，並以此地命名呢種世藝。
副校長

副校長又叫副校，係一間學校入面嘅一個職位，學校管理層當中，最高領導人之一，雖然職銜有校長兩個字，但除咗負責行政職務工作之外，同時亦需要同其他老師一樣，都要教書同協作推動唔同嘅科務同學校活動。
校長休假或免職，由副校長署理校長職務。
副南極地區

副南極地區，又叫亞南極地區或次南極地區，係南極地區北面嘅一片地區，通常指南緯46到60度嘅範圍，大部份都係海。
副學士

副學士（Associate Degree）係種源自美國同加拿大嘅初級學位，比學士低級。呢種學位亦有引入香港，同高級文憑同一等。
副島博志

副島博志（1959年7月26號—）係日本足球員，司職中場，曾經喺1980年爲日本足球代表隊出場3次。
副單鰭魚屬

副單鰭魚屬（學名：Parapriacanthus）係單鰭魚目單鰭魚科嘅其中一個屬。
副棘茄魚

副棘茄魚（學名：Halieutichthys aculeatus）係棘茄魚科副棘茄魚屬嘅其中一個種。
副北極地區

副北極地區，又叫亞北極地區，係北極地區南面嘅一片地區，通常指北緯50到70度嘅範圍，受亞寒帶氣候影響。
副單鰭魚

副單鰭魚（學名：Parapriacanthus ransonneti）係單鰭魚科副單鰭魚屬嘅其中一個種。
副局長同政治助理

副局長同政治助理係香港政府喺2008年開嘅高級公務員職位，主要協助局長負責幕僚工作。
副局長低政府決策局嘅局長一級，政治助理低副局長一級；唔論學歷、年紀同年資，淨睇能力，不過要放棄外國護照。

一覽
2008年到2022年6月，政務司、財政司冇副司長；律政司冇副司長同政治助理。2022年7月開始，三司旗下都開設副司長同政治助理嘅職位，但副司長歸類做「主要官員」（由行政長官揀而唔係由司長揀），而且副司長都有自己嘅政治助理。
2008年到依家，公務員事務局冇副局長同政治助理。
啤啤熊

啤啤熊係熊人形狀嘅毛公仔。

名
粵語名嘅「啤啤」嚟自係英文嘅「bear」（熊）。
英文名叫Teddy bear，個「Teddy」嚟自美國總統西奧多羅斯福個花名「Teddy」。
啤尼省

啤尼省（粵拼：be1 nei4 saang2，西班牙文：Beni）係玻利維亞一個省，首府千里達。
啤梨

啤梨，又叫西洋梨、歐洲梨，係種梨，果皮通常黃色或者綠色，頭細躉大，軟熟多汁。
有時亦會用「啤梨」通稱各種梨。
啡鼠

啡鼠（Rattus norvegicus）又叫褐鼠，係鼠科大家鼠屬一個物種，原產華北地區，但經已散佈到差唔多全世界。
啤令

啤令（粵拼：be1 ling2，音譯自英文bearing），喺機械入面有支撐旋轉體嘅作用。當其他機件喺軸上彼此產生相對運動時，用嚟保持軸嘅中心位置同控制機件，就叫做啤令。
啡黃

啡黃（Tawny）係種色，介乎淺啡色到橙色之間。
啤令滾珠

啤令滾珠係表面光滑嘅波，多數用金屬整，用喺滾珠啤令度。
國立競技場

國立競技場，日本運動場之一，喺東京，實址東京都新宿區霞丘町十番一號，明治神宮外苑西北之側。佢原址為國立霞丘陸上競技場，再前身為明治神宮外苑競技場。重建之故，亦曾叫新國立競技場。而之前就叫舊國立競技場。
國立競技場累累想重建又累累修改，到二〇一一年申請舉辦2020年奧林匹克運動會，最終決定重建。不過設計因造價高昂而重新設計。至終採用隈研吾設計，以杉木為主，近乎自然，不求突出，低調配合明治神宮外苑。
35°40′40″N 139°42′52″E﻿ / ﻿35.6778°N 139.7145°E﻿ / 35.6778; 139.7145
國立臺北科技大學

國立臺北科技大學係臺灣一間國立大學，本部喺臺北市，前身係1912年大日本帝國臺灣總督府成立嘅民政局學務部附屬工業講習所，1997年升格做大學。
佢地係高等教育深耕計畫、發展典範科技大學計畫、臺北聯合大學系統以及中華民國科技部國際產學聯盟成員及國際商管學院促進協會認證會員。
全慧彬

全慧彬，係大韓民國嘅一個女藝人同埋歌手。
全新世紀年

全新世紀年或者人類紀年係一個同而家用緊嘅公曆非常相似嘅紀年法，只係將現時探用嘅公曆（即係格里曆）加多10000年。
例如公曆（格里曆）2024年1月1號，喺全新世紀年就係12024年1月1號。此外，另一個同公曆唔同嘅地方係，全新世紀曆會有埋0年，但係公曆就冇0年嘅出現。

推動嘅原因
學者Cesare Emiliani提出呢個曆法改革，可以解決咗以下公曆嘅問題：
而家用緊嘅公曆，係以耶穌基督降生作紀年。而全新世紀年方法就冇明顯嘅宗教立場。
現時公曆冇公元0年，但全新紀年就有0年，簡化咗公元前紀年方法嘅計算問題。例如現時公曆嘅BC 3年同AD 3年只係相隔5年而唔係6年。但BHE 3同HE 3就正正相隔6年。

同公曆嘅轉換
全新世紀曆只係現時嘅公曆再加10000年，以及包括0年嘅出現。以下列舉出公曆同全新世紀年曆嘅轉換例子。
公曆（即係格里曆）
全新世紀年（或人類紀年）
全息影相

全息影相（英文：Holography），又叫全息攝影、全息照相，係種影相技術，將被影嘅嘢用多個角度影低，放影返出嚟（全息投影）個影像會係立體，睇落好真。
全支付拍賣

全支付拍賣（英文：all-pay auction）喺經濟學同博弈論上係一種拍賣嘅情況，指場拍賣嘅參與者無論最後有冇贏到場拍賣，都要支付佢哋投嘅錢。
全州李氏

全州李氏（韓文：전주 이씨Jeon-ju Lee shi）係韓國舊時一個世族，而依家淨係得個名，本身籍貴係全羅北道全州，創建人係李成桂。依家當主係李源。
全州縣

全州係中國廣西桂林一縣，面積4021平方公里，人口78萬。
全斑蝙蝠魚

全斑蝙蝠魚（學名：Ogcocephalus pantostictus）係棘茄魚科蝙蝠魚屬嘅其中一個種。
圍裙

圍裙（粵拼：wai4 kwan4*2）係塊護住人前身嘅衫。着來，一為衞生，二為謢住身上其他衣衫，等佢唔好整污糟同爛。有啲工圍裙當制服着，好似侍仔（waiter）、護士、住家工咁。有啲做家務都着住佢。圍裙有啲女人着來裝扮。
圍裙有唔同料做，應付唔同場合。橡膠圍裙可以防化工料，鉛圍裙可以防輻射。鬥木圍裙有好多袋仔。舊布圍裙方便煮飯洗碗。
圍謙太朗

圍謙太朗（1991年4月23號—）係日本足球員，司職守門員，效力秋田藍閃電。
圍頭村

圍頭村，香港一村，亦係一地，喺大埔以北，牛牯嶺以東，康樂園以西，泰亨之南，林村河之北，英文寫Wai Tau Tsuen。行政上，地歸大埔區，鄉事歸大埔鄉事委員會。
圍頭村就近大窩西支路，前身就大埔公路，再隔籬就係粉嶺公路。村口有十字路口，可以上落粉嶺公路，或者直去康樂園路，或者西南落大埔公路大窩段，或者南去林錦公路交匯處，經林錦公路入林村。村有專綫小巴入，來徑大埔墟，大窩西支路亦有圍頭村巴士站。
圍頭村中心為舊時圍村格局，前面塘。現今周圍都為丁屋，或者出售丁屋興建成私人屋苑，有裕景居、康樂花園、康樂豪園、秀麗花園等。
村有康樂場地，有圍頭村遊樂場，有圍頭村休憩處，亦設有圍頭村公廁。西南有啲田地，村路小徑，可以行到去牛牯嶺。圍頭村西北，為圍頭村輋地。
22°27′48″N 114°08′49″E﻿ / ﻿22.4634449°N 114.147018°E﻿ / 22.4634449; 114.147018
圍魏救趙

圍魏救趙係三十六計入面嘅第2個計策，歸類入勝戰計，內容係先退到敵人虛弱嘅後方，再襯敵方精銳部隊攻打另一敵人時，趁機會打敵方。

原文
圍魏救趙係兵法「三十六計」嘅第二計，原文係「共敵不如分敵，敵陽不如敵陰」：
「共敵不如分敵」嘅意思係：與其進攻敵人兵力集中嘅地方，不如先諗辦法分散敵人嘅兵力，然後再進攻佢哋。
「敵陽不如敵陰」嘅意思係：與其進攻敵人剛陽嘅地方，不如進攻敵人陰弱嘅地方。

故事
周顯王十五年（公元前354年），趙國進攻衛國，想迫衛國屈服，衛國原來係魏國嘅屬國，被迫依附趙國，魏惠王知道之後好嬲，決定派龐涓去討伐趙國。唔夠一年嘅時間，龐涓就攻打到趙國嘅國都邯鄲。趙國嘅國君趙成侯，一面固守邯鄲，一面派人去齊國（趙國同齊國係結咗盟嘅）求救。齊威王於是叫田忌做主將，孫臏做軍師，率兵去解救趙國。
孫臏認為大軍到咗齊魏邊境嘅時候，魏軍好可能已經攻入咗邯鄲。孫臏諗到一個計仔，佢認為魏軍依家打緊趙國，精銳部隊一定會傾巢而出，國內只會得番啲老弱殘兵，所以佢建議田忌，不如「擊其虛處」，只要派出輕裝部隊直奔魏國嘅首都大梁，占據險要嘅軍事要塞，魏國被人揸住要害，一定會班師回朝，解救自己受到嘅威脅。田忌聽咗孫臏嘅建議，叫唔識打仗嘅齊城、高唐，假裝攻打襄陵（魏國嘅軍事要地），而真正識打仗嘅軍隊，就繞道去打大梁。
果然，魏軍知道咗大梁俾齊國圍困之後，急急腳班師回朝。呢個時候，田忌將兵馬埋伏喺魏軍必經之路桂陵，魏軍途經桂陵嘅時候就同齊軍撞到正。兩軍打起嚟，齊軍先係假裝打輸咗要走佬，魏軍唔敢追。龐涓嚟到之後，發現齊軍「戰敗」，但係自己嘅前鋒無追住佢哋打，於是帶兵匆匆追趕。結果魏軍俾齊軍重重包圍，喺桂陵大敗，趙國嘅威脅解決咗。
呢個就係聲東擊西，圍魏救趙嘅策略。
園

園係廣植樹木嘅地方。向公眾開放，就叫公園，通常係公家錢起，但亦有唔少私家圍地而建。
按唔同主題，有類叫花園，以種花爲主，亦有菓園，種菓樹爲主。有啲特別主題，以展示世界種種動物，叫動物園。種世界唔同品種草木，叫植物園。
有啲只係因英文叫Park，直譯爲園，如科學園，未必種咗好多樹木，但通常整到公園咁。
園圃街雀鳥花園

園圃街雀鳥花園，香港公園之一，遊樂場之一，喺旺角園圃街，行政上歸油尖旺區，英文叫Yuen Po Street Bird Garden，1997年3月落成，取代咗原本喺旺角康樂街嘅雀仔街。設施有公園。佢佔地三千平方米

衛生問題
喺2007年，政府喺雀鳥公園其中一個檔位，發現有活生生嘅雀帶有H5N1病毒，政府要對店鋪作出清洗。令人擔心，有人借香港嘅防疫漏洞，響雀鳥公園賣來歷不明嘅雀，會造成防疫隱憂。
園崎未惠

園崎未惠 ，係日本嘅一個女藝人同埋配音員。
圍頭話

圍頭話，又叫新安話，係香港同深圳一種話，係粵語一種，流行喺舊時新安縣一帶，同東莞話接近，通常係呢帶本地人講嘅。之不過近年經已式微，畀省城口音取代。因為同市區嘅省城口音唔同，舊時唔少英國人誤會係客家話。事實上佢某啲音比客家話古老。圍頭係村咁解，圍頭話村、圍兩字互通。圍頭話唔係條條村都同字同音，村同村之間都會有少少唔同。
圍頭話起源未有定論，舊時本地人大族都講呢隻話。大唐時香港係屯門鎮管地，有唔少中原人來鎮守，但未知同圍頭話有無關係。本地大族來講，由1129年大宋年間江西鄧氏移來錦田，可以當係圍頭話嘅起點。之後有江西文氏1206年定居屯門，1350年左右福建汀州廖氏定居上水，上水重有侯氏，粉嶺彭氏，元朗山貝林氏，重有深圳鄭氏。雖然佢哋都係由其他地方移來，但係比客家人來早最少成個世紀，所以會以本地人自居。
周潤發曾經喺喜劇電影《我愛扭紋柴》入面扮演一個圍頭人角色，電影入面曾經多次出現圍頭話對白。另外，TVB劇《EU超時任務》嘅主角（王浩信做）都係圍頭村村長，亦都有講好多圍頭話對白。

音
圍頭話係粵語，同省城口音一樣，聲母完全化清，無全濁聲母。圍頭話音系按村而變，而香港有屯門鄕青磚圍同上水松柏塱圍頭話。

其他
蘇永康嘅歌曲〈那誰〉，歌名都係圍頭話嚟，即係「邊個」咁解。
園圃街

園圃街（Yuen Po Street）係香港九龍旺角一條路，本嚟北接界限街，南接太子道西，但係而家得返花墟道以南一截仔通車，以北一大截變成園圃街雀鳥花園，只係畀人行。
占士謝斯達

占士謝斯達（英文：James Chester，1989年1月23號—）係英國男足球員，身高180厘米，重74千克，踢中堅，2009年出道。

葳蕤史
呢節要加長。
占士賀拿

占士賀拿（注意「占士」嘅人名變音，粵拼：zim1 si2 ho6 naa4；英文：James Horner；1953年8月14號—2015年6月22號）係美國一位作曲家，演奏家兼樂曲指揮家。佢第一部整嘅電影配樂係1979年嘅The Lady in Red，曾經幫過《鐵達尼號》、《阿凡達》、《狼圖騰》、《勇敢之心》呢啲出名嘅電影配過樂，尤其係佢整嘅My heart will go on（絲蓮·迪安唱）更加係風靡全球。
美國當地時間2015年6月22號朝早9點半，佢坐部註冊名叫「占士賀拿」嘅私人飛機喺美國加州聖巴巴拉北邊60km，雲圖拉同卡尼縣之間嘅洛柏利斯森林公園上空失事墮落死咗，終年61歲。
占士邦

占士邦 （英文：James Bond），又叫鐵金剛、007，係英國作家伊恩費林明創作嘅一系列特務題材小說，之後亦拍過一系列電影。

現實版占士邦
根據波蘭國家紀念研究所檔案，真人版占士邦（James Albert Bond，1928年—2005年）響1964年2月18號入該國做英國大使館武官嘅檔案保管員。佢被指響波蘭期間試圖「滲透」當地軍事設施。 佢重有個叫占士邦嘅仔，響1955年出世。
雅士頓馬田嘅窩域郡工廠內有部叫「占士邦打」（James Bonder）嘅擳膠水機，專門黏鋁車殻同擋風玻璃。
占士金馬倫

占士金馬倫（James Francis Cameron，1954年8月16號—）係電影導演，最叻拍攝動作片以及科幻電影。目前電影票房史上最賣座嘅兩部電影《鐵達尼號》（1997年）同《阿凡達》（2009年）都係佢執導。
占士謝

占士謝（James Sie，1962年12月18號—）係美籍華裔男演員同配音員，幫過成龍配音。
占士高登深夜清談

《占士高登深夜清談》（The Late Late Show with James Corden）（亦都叫做《Late Late》）係美國嘅深夜清談節目，喺2015年到2023年喺哥倫比亞廣播公司（CBS）播出。 呢個節目嘅第四（亦都係最後）疊代，喺美國東部時間（太平洋時區）禮拜一至五半夜12:37播出。 個節目係喺禮拜一至四下晝喺洛杉磯電視城嘅56號演播室（Studio 56）喺現場觀眾面前錄製。呢個節目係由 Fulwell 73 同 CBS Studios 聯合製作。
喺2014年9月8號CBS宣布，占士高登接替 Craig Ferguson 成為呢個深夜清談節目嘅新主持人。 占士高登深夜清談節目原定計劃係喺2015年3月9號首播，後嚟，為咗藉助國家大學體育協會（NCAA）籃球錦標賽嚟宣傳同埋拉高首播嘅收視率，CBS將首播嘅檔期推遲到2015年3月23號。
高登亦將《深夜清談》帶到英國，喺2017年6月6號到8號喺倫敦西敏市嘅循道衛理公會中央禮堂（Methodist Central Hall）錄製咗三集嘅特備節目。 呢個係嗰個節目歷史上第三次喺另一個國家播出，喺節目嗰度，主持人費格遜（Craig Ferguson；粵拼：fai3 gaak3 seon3）講佢喺2011年 incarnation 到法國巴黎，同埋喺2012年 incarnation 到蘇格蘭。 喺2018年6月18至21號同埋2019年6月17至20號個節目重回倫敦，喺衛理公會禮堂舉行咗為期一週嘅演出。
2022年4月，有消息指出占士高登會喺2023年中離開《深夜清談》。後嚟，最後一集喺2023年4月27號播出；而節目嘅重播就喺2023年5月1號到9月15號期間播出。

製作
高登曾經表示，自己感到「興奮同埋榮幸」（thrilled and honored），並且覺得自己可以「主持呢個享有盛譽嘅演出而感到十分令人興奮…」（hugely exciting ... to host such a prestigious show）。 CBS 娛樂部董事長 Nina Tassler 喺一份聲明嗰度表示，高登係一位熱情、迷人、有原創能力嘅表演者，佢「多才多藝嘅創作本能同埋表演天賦」（diverse range of creative instincts and performance talent）令佢成為「罕見嘅娛樂力量」（rare entertainment force）。Tassler 引用咗高登喺戲劇、電影同埋電視等媒體嗰度嘅作品，話佢喺呢啲所有嘅媒體嗰度都「受到喜愛同埋尊重」（loved and respected）。 嗰個節目一直都係喺洛杉磯電視城製作。  2014年12月16號，亦都係 Ferguson 最後一次擔任主持人嘅前兩日，高登出乎意料之外咁客串咗 Ferguson 嘅節目；期間兩人簡短咁討論咗高登接管節目嘅安排。 佢亦都出現咗喺 Judd Apatow 主持嘅一集工作影子（job shadow；一種在職訓練嘅安排）節目嗰度，表示佢想「從錯誤中學習」（learn from his mistakes）。
同佢嘅上一手唔同，高登嘅《深夜清談》有一支最初叫做「凱倫」（Karen）嘅專用樂隊，但係後嚟因為凱倫呢個名喺英文俚語係對麻煩女人（或者男人）嘅貶稱，所以樂隊改名做「梅麗莎」（Melissa），Reggie Watts 帶領樂隊同埋做節目嘅播音員。Watts  亦都做節目嘅主唱、鍵盤手、節奏口技等角色。 樂隊嘅其他成員包括主音吉他手 Tim Young、鍵盤手 Steve Scalfati、低音吉他手 Hagar Ben-Ari 同埋鼓手 Guillermo E. Brown。 Watts 同《深夜清談》樂隊創作咗節目嘅主題曲。節目嘅片頭由 J. J. Abrams 執導，由視覺公司 Trollbäck + Company 拍攝；喺片頭嗰度，高登同 Watts 坐住架 Lowrider 同埋裝咗 LED 嘅單車，環遊洛杉磯。節目嘅執行製片人係 Rob Crabbe 同埋Ben Winston。
雖然開場獨白係深夜清談節目嘅主要內容，但係高登最初嘅時候表示，由於佢自己唔係棟篤笑演員，，所以會用同傳統笑話獨白唔同嘅替代方案。 不過，最終個節目仍然保留咗獨白部分，但係就短咗，而且獨白嘅重要性無其他深夜清談節目咁高。
個節目亦都用咗類似英國清談節目《格拉咸諾頓秀》（The Graham Norton Show）嘅訪談形式，當晚嘅所有嘉賓同時登台。嘉賓唔會喺側翼走上舞台，而係從攝影棚後面，穿過觀眾席出場。 好似英國清談節目咁樣，主持人坐喺嘉賓嘅左面，呢種佈局同傳統嘅美國節目安排相反。同其他深夜清談節目主持人唔同，高登無坐喺枱嘅後面，而係坐喺轉椅嗰度。
2020年3月14號，個節目因為武漢肺炎大爆發而暫停製作。從 2020年3月30號起，節目再次恢復製作，高登喺佢嘅車房嗰度，透過Zoom視頻連結同樂隊、嘉賓一齊做節目。 2020年8月10號，高登返去經過改裝嘅工作室，喺無嘉賓梳化同埋現場觀眾嘅情況之下主持節目。 不過，從2020年9月14號開始，高登喺同武漢肺炎檢測呈陽性嘅人接觸咗之後，再次喺屋企透過Zoom主持節目，同時為咗避免感染其他人，佢自我隔離，而樂隊同埋工作人員就繼續喺工作室嗰度拍攝。 高登喺完成自我隔離之後喺2020年9月21號返番去工作室。根據洛杉磯縣公共衛生部嘅建議，個計劃喺2021年1月4號，暫時改為喺屋企做。
2022年4月28號，CBS宣布同高登嘅合約將會延長至2023年中期，合約完咗之後，佢會離開節目。 2023年2月，CBS宣布呢個節目將會喺2023年4月27號停做。之後冇幾耐，據報 CBS 計劃終止做咗28年嘅《深夜清談》節目系列。
than three years.
占士麥卡菲

占士麥卡菲（粵拼：zim1 si6 mak6 kaa1 fei1，英文：James McCarthy，1990年11月12號—）係蘇格蘭出世嘅愛爾蘭男足球員，踢緊中場，舊時效力過愛華頓、愛爾蘭共和國男子足球代表隊、 水晶宮足球會，參加過2016年歐洲國家盃，喺2006年9月30號正式出道。

葳蕤史
呢節要加長。
功能需求

功能需求（functional requirement）係工程學上講嘅需求一種，指同功能有關嘅需求，亦即係整出來嘅系統（例如軟件）一定要可以做到乜嘢嘢:35。
加伊式拉丁字母

加伊式拉丁字母係南斯拉夫解體（中文：南斯拉夫解體）之前塞爾維亞-克羅地亞文嘅兩種文字之一，源自克羅地亞語言學家同埋政治人柳代維特·加伊（英文：Ljudevit Gaj）（Ljudevit Gaj）喺1830年寫成嘅書 Kratka osnova horvatsko-slavenskog pravopisanja（克羅地亞-斯拉夫拼字法嘅一個簡短綱要）。廣泛用嚟書寫塞爾維亞文、克羅地亞文同波斯尼亞文，呢個字母表亦有一個稍為修改過嘅字母版本用來書寫斯洛文尼亞文同黑山文。

字母表
原本嘅加伊字母仲有一個二合字母 <Dj>，後來俾 <Đ> 取代。
加什-巴爾卡地區

加什-巴爾卡地區係非洲東北部國厄立特里亞嘅一個地區，喺國土西部，同蘇丹、埃塞俄比亞接壤。
功能連接

功能連接（英文：functional connectivity）係指有共同功能屬性嘅啲腦區之間嘅連接。具體啲講，個概念可以定義為一種時間相關性畀啲空間上遙遠嘅神經生理事件，表示為統計獨立性嘅偏差畀啲事件、啲分佈喺啲神經細胞群同埋區域嘅。
功能界別

功能界別（英文：Functional constituency），又叫「功能團體」，即係「職業代表制」（英文：Professional representation），1997年之前被稱為「功能組別」，係中華人民共和國香港特別行政區代表指定商會或者行業喺香港立法會中擁有特別投票權嘅立法會界別。
喺現有制度下，醫療衛生界、教育界、法律界、會計界、社會福利界、工程界、建測規園界、鄉議局同埋港區人大、政協同全國性團體代表組別嘅所有選民有權以個人身份投票之外，其他嘅公司票、團體票選舉模式，從事該行業嘅普通僱員同從業員都冇功能界別選民資格。因此，大部份功能界別只代表該行業嘅一小部份人，通常係僱主，唔能夠全面反映到從事該行業市民嘅意見。個別界別重有部分候選人，喺冇競爭對手嘅情況下自動當選。
立法會以前嘅區議會（第二）功能界別雖然喺技術上視為功能界別，但佢嘅選民構成等嘅選舉性質同其他啲功能界別有好大分別。

港英時期
功能界別制度喺殖民地時期就已經實施。港英政府喺1984年7月18號發表咗一份關於香港政治制度嘅諮詢文件——《代議政制綠皮書》。呢份文件被視為殖民地時期喺香港政制嘅改革開始。喺呢次選舉中，有24名議員由選舉團同功能組別中當選，每類各選12名。選舉團嘅成員包括所有市政局、區域市政局同埋區議會議員。其餘議席透過港督委任而產生。官守議員共有11名、政務司、財政司同律政司都係當然官守議員。而港督更兼任議員及主席。
1991年，《香港人權法案條例》通過之後，國際法律家委員會訪港後指出，功能組別有可能抵觸人權法中「選舉權必須普及而平等」嘅條文，原因包括功能界別嘅民意授權狹窄、有限制，同某啲人可以投兩票（即分區直選同功能組別）；港英政府當時強調功能組別係過渡安排，以取代港督委任議員嘅做法，強調臨時性質，長遠來講嘅終極目標係《基本法》第68條規定嘅「立法會所有議員由普選產生」。
當時，第1屆香港立法局選舉嘅12個功能界別議席分佈喺以下11個界別：
勞工界（兩席）
商界（一）
商界（二）
工業界（一）
工業界（二）
工程、建築、測量及都市規劃界
教育界
法律界
社會服務界（1995年改名社會福利界）
醫學界
金融界
1988年第2屆香港立法局選舉，增設咗兩個功能界別：會計界（由金融界分拆出嚟）、衛生服務界（由醫學界分拆出嚟）。
1991年第3屆香港立法局選舉，增設咗七個功能界別：旅遊界、地產及建造界、金融服務界、工程界（由工程、建築、測量及都市規劃界分拆出嚟）、鄉議局、市政局、區域市政局。
1997年香港主權移交前夕，功能組別嘅定位受到極大關注。咁喺源於時任港督彭定康喺1992年嘅政制改革中，提出喺1995年香港立法局選舉中增加多九個功能組別，即係「新九組方案」；而且，彭定康重改埋功能組別選舉方法、法團選票改為個人選票。最後功能組別符合選民資格增加至270萬人，實際登記人數115萬人（睇2003年美國人權報告第三節[失咗效嘅鏈]、香港政策研究所報告PDF第43頁）。彭定康嘅呢次改革被中共當局批評為鑽《基本法》漏洞，時任國務院港澳辦主任魯平喺1993年3月公開鬧佢係「千古罪人」。

特區時期
1997年主權移交之後有以下功能組別：
鄉議局
漁農界
保險界
航運交通界
教育界
法律界
會計界
醫學界
衞生服務界
工程界
建築、測量、都市規劃及園境界
勞工界
社會福利界
地產及建造界
旅遊界
商界（第一）
商界（第二）
工業界（第一）
工業界（第二）
金融界
金融服務界
體育、演藝、文化及出版界
進出口界
紡織及製衣界
批發及零售界
資訊科技界
市政局
區域市政局
當中得返專業界別有個人票，其餘全部由團體選出。
2000年殺局之後，市政局同區域市政局兩席改做飲食界同區議會。
2010年香港2012年政改方案通過之後，新加5席區議會（第二）。
喺2019年第6屆香港區議會選舉之後，以泛民主派為首嘅非建制派控制咗區議會嘅大多數民選議席，為咗落實中共中央總書記習近平提出嘅「愛國者治港」要求，第十三屆全國人民代表大會常務委員會喺2021年3月30號通過決議，修改咗香港基本法附件二：立法會嘅產生辦法同埋表決程序，6個區議會議席全部取消。醫學界同衞生服務界合併做醫療衛生界功能界別，新加商界（第三）功能界別、人大、政協同全國性團體代表功能界別，資訊科技界改名做科技創新界功能界別。
鄉議局、工程界、會計界、法律界、教育等9個界別由個人選民選出，其他界別全部改做團體票，相關團體要喺界別持續運作超過三年先至可以成為選民。
加亞新城

加亞新城（Villa Nova de Gaia）係葡萄牙第三大城，人口19萬。
多啦A夢：大雄與翼之勇者

呢篇多啦A夢：大雄與翼之勇者係關於多啦A夢嘅楔位文章，重未寫完嘅。麻煩你幫手充實佢。
多啦A夢：大雄與奇跡之島

呢篇多啦A夢：大雄與奇跡之島係關於多啦A夢嘅楔位文章，重未寫完嘅。麻煩你幫手充實佢。
多啦A夢：大雄與惑星之迷

呢篇多啦A夢：大雄與惑星之迷係關於多啦A夢嘅楔位文章，重未寫完嘅。麻煩你幫手充實佢。
多啦A夢：大雄與天空的理想鄉

《多啦A夢：大雄與天空的理想鄉》，又叫做大雄與天空烏托邦，係《多啦A夢》嘅一套電影，喺2023年上畫，原作係藤子·F·不二雄。
兩個中國

雖然兩岸現狀係噉，但係兩個政府嘅官方立場都唔承認「兩個中國」。
全面淪陷

《全面淪陷》（英文：Head Over Heels），係台灣歌手張韶涵出嘅第九張錄音室專輯，喺2016年7月7號開始預購，7月21號正式發行。喺專輯正式發行前，新歌《把你信仰》喺《尋找愛的冒險》電視劇片尾曲曝光，之後首次喺《純粹世界巡迴演唱會》上唱專輯未發行嘅新歌《還記得嗎》。

版本
故事繪本版：同畫家廖增翰同埋故事作者施彥如跨界合作，特別收錄繪製符合歌曲意境嘅超現實油畫以及寓言故事繪本，並從十一款插畫中隨機附贈「典藏繪本插畫卡」。
簡約時尚版
兩個仔嘅比喻

兩個仔嘅比喻係耶穌講嘅一個比喻，記載喺《新約聖經》《馬太福音》第21章第28至32節。

聖經譯文
「
耶穌又話：「有一件事，我想知道你哋嘅諗法。一個人有兩個仔。佢對大仔話：『仔，你今日去葡萄園度做工啦。』佢答話：『我唔去』，但係後嚟改變主意，就去。佢對細仔講同樣嘅嘢。佢答話：『阿爸，我去』，但係並冇去。呢兩個仔邊一個係照住阿爸嘅意思做呢？」佢哋答話：「大仔。」耶穌話：「我實在話你哋知，稅吏同娼妓反而比你哋先進入上帝嘅國。因為約翰來到你哋呢度指引你哋行正路，你哋唔信佢，但係稅吏同娼妓反而信佢。你哋睇見咗之後，重係冇改變心意去信佢。」
」

解釋
大仔就係講到呢啲稅吏同娼妓，當佢哋聽咗約翰所傳悔改嘅信息，佢哋原本係聽咗上帝嘅要求，知道乜嘢係啱嘅，乜嘢係好嘅，不過佢哋冇去做。但係後嚟佢哋回心轉意，佢哋就悔改，就返到阿爸嘅心意去做。反而嗰啲文士、法賽利人，外表上睇起嚟好似好乖、好聽話噉，但係實際上佢哋由始至終都冇悔改，所以，佢哋其實冇入到上帝嘅國。
全連結聚類法

全連結聚類法（英文：complete-linkage clustering）係聚類分析當中計聚類之間嘅距離嘅一種做法，指  同 （兩個聚類）之間最長嘅可能距離。
家吓是但由  攞一點出嚟（）同埋由  攞一點出嚟（），考慮嗮所有嘅可能配對，同每對配對計嗰兩點之間嘅距離值，最後揀距離值最大嗰對配對，嗰個值就係  同  之間嘅全連結距離。數學性啲噉講即係：
，當中
例如下圖條紅色線就係兩個聚類之間嘅全連結距離。
全部準備金

全部準備金（英文：full-reserve banking）係指要求啲銀行淨係有得將啲客嘅定期存款借出去，唔准啲銀行攞啲活期存款借出去。呢種做法相對於部份準備金（即係准銀行攞啲客嘅活期存款去借俾人）－部份準備金嘅做法可以提升個經濟體嘅貨幣供應，創造更多嘅經濟活動；所以全部準備金嘅唔好處係（相對於部份準備金）冇咁能夠刺激經濟活動。
喺廿一世紀初，冇任何國家地區有採取全部準備金嘅做法。
全音符

音樂上，全音符（美式英文：Whole note，英式英文：Semibreve）係一個空心卵形嘅音符。響四拍四音樂來講，佢長度就佔四拍。其他音符都係平分佢嘅音符時值。例如二分音符，就係將佢嘅音長一半。四分音符就分佢做四份，音長係佢嘅四分一。而二全音符（英文：Double whole note）就係佢嘅兩倍。
而同佢等長嘅休止符，就叫做全休止符，個樣就係黑色長方格，吊響樂譜上面數起第二條綫度。佢無聲嘅長度同全音符一樣。全休止符有時會畀當做全小節嘅休止符，例如五拍四嗰陣，代表成個五拍小節無聲。但係後面跟住其他音符嘅話，就去返佢原本四拍。
兩位玩家

兩位玩家係美國一間視頻製作公司，總部設喺俄勒岡州砵崙。由Pawl Owens、Paul Levering同Asif Siddiky喺2005年創立。兩位玩家主要介紹一隻遊戲同佢嘅文化。
兩伊戰爭

兩伊戰爭係伊拉克同伊朗兩國，打咗八年嘅仗，係二戰之後波斯灣地區最大規模嘅戰爭。場仗影響得中東好深。
1980年9月22號伊拉克兵分開三路入侵伊朗，開始咗呢場八年嘅仗。引發呢場仗主要有四個方面導致，第一係兩伊由1970年代開始已經因為中間條亞拉伯河同霍爾木茲海峽三個島長期嘅主權糾紛；第二係亞拉伯人同波斯人之間長期嘅民族仇恨；第三係遜尼派同什葉派之間嘅教派鬥爭；第四係兩伊都企圖要做波斯灣地區政治大國同軍事強國。種種錯綜複雜原因加埋就引發咗呢場仗。
大阪城

大阪城（おおさかじょう），又叫金城、錦城，係日本一座城堡，喺大阪府大阪市，古時屬攝津國，1583年起。如今喺大阪城公園內。
呢城係關白豐臣秀吉住嘅，佢死咗之後，德川家康有勢，同豐臣秀賴佢哋喺呢度最後一戰，德川家滅嗮豐臣家之後，江戶幕府用呢座城嚟控制西日本嘅大名。
一開始係叫「大坂城」，但係喺1870年，明治維新嗰陣，有人話「坂」字拆出來就係士反，畀人諗到「武士作反」，佢哋好避忌就改成而家嘅「大阪城」，而家人寫「大坂城」嚟區別歷史。
維基同享有多媒體嘅嘢：Osaka Castle
34°41′14″N 135°31′33″E﻿ / ﻿34.68722°N 135.52583°E﻿ / 34.68722; 135.52583
大阪城係日本楔位文，重未完成，麻煩你幫手補充內容。
大阪仕業檢查車輛所

大阪仕業檢查車輛所（日文：大阪仕業検査車両所）係日本大阪府一間鐵路車廠，喺攝津市安威川河邊，屬於東海旅客鐵道（JR東海）關西支社。
呢間車廠位於東海道新幹線嘅京都站同新大阪站之間，同旁邊嘅大阪交番檢查車輛所、大阪修繕車輛所、大阪台車檢查車輛所合稱鳥飼車輛基地。主要負責檢修東海道山陽新幹線同九州新幹線行嘅子彈頭火車。

歷史
1964年，東海道新幹線支社大阪運轉所成立。1970年8月15號，變成新幹線總局大阪運轉所。1975年1月20號，改名做大阪第一運轉所，而屬下乘務員部門分拆做大阪第二運轉所。
1987年4月1號，因國鐵分割民營化，變成東海旅客鐵道（JR東海）新幹線鐵道事業本部大阪第一運轉所。1988年4月1號，改名做大阪第一車輛所，並分拆交番檢查部門做大阪第二車輛所、台車檢查部門做大阪第三車輛所。
2009年7月1號，因基地車輛所再重組，大阪第一車輛所分拆成大阪仕業檢查車輛所同大阪修繕車輛所。
大阪市廢除公投

大阪市廢除公投係日本大阪府大阪市喺2020年11月1號搞嘅公投，由全體市民決定大阪市係咪應該廢除。如果通過咗，大阪市就會喺2025年廢除，改劃成4個特別區（淀川區、北區、中央區、天王寺區），方便日後將大阪府升格成「大阪都」。呢次亦係自2015年大阪市升格公投之後，又一次對設立特別區嘅公投。
結果提議以50.63%反對被否決，同上次公投一樣都只係輸少少票。
大阪府

大阪府係日本本州近畿（又稱為關西）嘅其中一個都道府縣，佢最大城市兼府廳所在地係大阪市，以佢為中心嘅週邊地區都係對日本經濟非常重要嘅重工業密集區。鄰近嘅都道府縣有京都府、兵庫縣、和歌山縣同埋奈良縣。
大阪府係日本國一級行政區入面唯一嘅兩個府嘅其中之一（另一個係京都府），喺明治維新廢藩置縣嗰陣時，大阪府係由攝津國東部（北攝，位於大阪市入面），河內國（大阪東）同埋和泉國（大阪南）等地區組成。
古時叫做「難波」（なにわ，亦寫成浪花或者浪速），西南邊鄰近大阪灣，世界知名嘅人工島嶼機場—— 關西國際機場（関西国際空港）就係喺嗰度，佢都係屬於大阪府嘅管轄範圍。
現任知事係吉村洋文。

政區
大阪府有兩個政令都市，分別係大阪市同埋堺市，加埋其他城市一共有成 33 市、 24 區、 5 縣、 9 町同埋 1 村。
大阪市：睇大阪#政區
堺市：睇堺市#政區
其他市：
岸和田市、豐中市、池田市、吹田市、泉大津市、高槻市、貝塚市、守口市、枚方市、茨木市、八尾市、泉佐野市、富田林市、寢屋川市、河內長野市、松原市、大東市、和泉市、箕面市、柏原市、羽曳野市、門真市、攝津市、高石市、藤井寺市、東大阪市、泉南市、四條畷市、交野市、大阪狹山市、阪南市
三島郡：島本町
豐能郡：豐能町、能勢町
泉北郡：忠岡町
泉南郡：熊取町、田尻町、岬町
南河內郡：太子町、河南町、千早赤阪村
大阪城公園

大阪城公園，日本公園之一，歸入市區公園一類，佔地一平方公里有多。佢喺大阪，確址大阪府大阪市中央區，基於舊日大阪城而建。前身為一九二四年關一所建大手前公園。一九三一年再立天守閣，改成大阪城公園。
大阪城，亦即豐臣秀吉所建之大阪城。佢剷除石山本願寺，起咗依座城。故此，大阪城公園亦含重要史蹟，受政府保護。城之故，有設內濠、外濠，二重水道環繞，為古時防守設施。
公園設施甚多，運動場地好多，音樂有，其他文化都有。園中廣種梅、桃、櫻，為賞花好地方。西曆一月到三月賞梅，三月賞桃，四月賞櫻。
由於舊時大日本帝國，陸軍同兵工廠佔用唔少園地，故此美軍曾多番空襲，留下唔少炸彈，土木工程時，偶爾發現炸彈。
原本喺中之島嘅豐國神社，亦喺一九六一年，昭和卅六年，搬到公園之內。
加瀨愛奈

加瀨愛奈（粵拼：gaa1 laai6 oi3 noi6；日文：加瀬 愛奈(Kase Aina)，5月27號—）係日本女歌手、聲優，喺埼玉縣出世。曾經屬於DWANGO artistproduction（日文：ドワンゴアーティストプロダクション），而家就屬於S-Prism（日文：エスプリズム）。另外亦以樂隊No life negotiator嘅主唱「楓」嘅名義活動。
佢最叻係打麻雀，喺做歌手、配音員身份嘅同時，佢亦都喺秋葉原嘅一間麻雀館「MJPS秋葉」做兼職店長。
古思堯

古思堯（Koo Sze-yiu，1949年—），花名長鬚、鬚哥、饅頭堯，係香港泛民主派社運家，坐過11次監。

早年生活
古思堯早年喺過澳門船廠學師同埋參與當地左派陣營，喺1966年「一二·三事件」衝擊過澳葡政府，包括衝入市政廳，整爛銅像、報告板，跟住將文件同埋傢俬由二樓抌落街。之後畀戰友出賣，輾轉逃到香港定居。

生平
2007年5月15日喺過《蘋果日報》訪問話：「香港人太斯文，遊行好似嘉年華，應該似韓農一樣。」（指2005年香港反對世貿遊行衝突組織到香港衝擊香港會議展覽中心嘅韓國農業協會示威者）
古思堯亦同埋南方民主同盟嘅龍緯汶友善，常出席有關嘅活動。古思堯話希望香港人要起身，反對中共，結束一黨專政。
古思堯嘅老婆同仔喺大陸，喺2012年8月19日嚟香港探過佢。 佢有一個仔一個女。
2012年8月15日，古思堯同埋其它香港保釣行動委員會成員一齊登上釣魚島。 8月17日，團隊抵港開簡單記招嗰陣，喺電視台直播期間爆出「喂喂喂，你企開啲啦，屌你老母。」（「喂喂喂，你站遠一點啦，姦恁娘。」） 嘅廣東話粗口，全句完整地喺免費電視裏面清晰播出，引起市民嘩然。
2020年香港七一遊行前夕接受訪問時自爆患大腸癌末期，凈低兩年壽命。對於抗爭方式，古思堯話雖然唔支持港獨及暴力抗爭，但佢認為中國政府及港共政府嘅行為容唔落市民和平抗爭嘅空間，得更激進嘅抗爭方式先攞到成效，並勉勵年輕人唔要放棄，寄語入獄嘅年輕人唔要感到後悔同埋難過，因為造成呢樣嘅局面嘅係中港政府。
2022年2月4日清晨六點幾，多名警方國安處警員喺長沙灣青山道永盛工業大廈，以涉嫌「煽動顛覆國家政權罪」拉古思堯。佢原定早上到中聯辦反北京冬季奧運會，批評中國中央政府漠視被捕嘅香港市民同埋政治人物，只顧籌辦冬奧「粉飾太平」。此外，「女長毛」雷玉蓮、中國工黨副主席陳勁松、前民主黨黨員馮競文同社運人士陳意明等四人亦被國安處警員拉走。
2023年12月8日，多名警方國安處警員喺長沙灣青山道永盛工業大廈，以涉嫌「煽動顛覆國家政權罪」拉古思堯。佢原計劃喺2023年12月10日區選開幕式當日到選舉事務處長沙灣寫字樓請願，喺當天早上被警方國安處拘捕，並起訴佢一項「企圖作出或准備作出一項或多項具煽動意圖嘅行為」罪。

坐監事件
2008年12月，古思堯喺一次領匯示威中認打立會保安。2009年6月，香港法院判罪成，罰款2,000港元或坐七日監。結果，古思堯選擇坐監。
2018年3月27日，古思堯喺東區裁判法院被裁定涉於2017年7月15日悼念已故諾貝爾和平獎得主劉曉波嘅燭光遊行及10月1日國慶遊行嗰陣倒置同埋畫花中國國旗，同埋在2018年1月1日元旦遊行嗰陣畫花香港區旗，被裁定兩項侮辱國旗罪同埋一項侮辱區旗罪罪成，每項控罪各判坐兩個月監，同期執行，合共坐兩個月監。當裁判官問古會唔會自行求情時，古回答：「求情唔必要嘅啦，法律歸法律，政治歸政治」，又稱「任何後果都無所謂」，會「屢敗屢戰，坐監完再抗爭」，而佢話侮辱國旗屬佢嘅個人抗爭行為以示不滿中共，但唔希望戰友模仿。古思堯喺庭外頸掛「打倒中國新帝制」同埋「無悔第六次坐監」字句，跟住祝賀自己再入獄及同埋支持者舉杯暢飲，喺進入囚室嗰陣高叫「民主萬歲」、「人權萬歲」同埋「反對中國共產黨」口號。
2021年4月13日，東區裁判法院開庭審理黃之鋒同埋古思堯2019年10月5日喺銅鑼灣參與非法集結一案，古思堯因“非法集結”被判坐五個月監。
2022年2月4日，佢原定喺北京冬奧開幕日抬棺材去中聯辦抗議，但未出發畀國安警拉，被控企圖作出或準備作出一項或多項具煽動意圖嘅行為罪。到同年7月12日，港區國安法指定法官、主任裁判官羅德泉指佢喺棺材寫上「打倒共產黨」、「結束一黨專政」等字句，代表推翻政府、煽動，而古思堯被捕前已準備好示威嘅運輸安排同埋通知傳媒，認為屬「企圖」行為。法官又稱被告曾經有多次被捕記錄，反映佢仍然佢仍以身試法，並利用冬奧開幕日時機採取行動，認為係將2019年發生「群體性違法行為」挑起情緒，令問題死灰復燃，最終裁定佢罪成，判坐9個月監。
他得悉判決後隨即解僱律師並自行求情，表示願意做民主人權運動的「鬥士、勇士、烈士」和「屢敗屢戰，死不悔改」。裁判官多次提醒他不要將法庭政治化，並形容他堅持示威是其自己個人選擇，並指他在犯案前已經有健康問題，不會因此而減刑。
2024年2月16日，西九龍裁判法院裁定古思堯企圖作出或準備作出一項具煽動意圖嘅行為罪成，國安法指定法官蘇惠德判坐9個月監。
古恩度斯

古恩度斯（粵拼：gu2 jan1 dou6 si1，法文：Mattéo Guendouzi，1999年4月14號—）係個法國足球運動員，踢緊中場，而家效力緊英超球會阿仙奴。
古惑仔：江湖新秩序

《古惑仔：江湖新秩序》（英文：Young and Dangerous: Reloaded）係2013年上畫嘅香港電影，由羅仲謙、伍允龍、梁烈唯、沈震軒、黃貫中主演，陳翊恆執導。故仔由漫畫《古惑仔》改編。
古平郡

古平郡係日本北海道後志支廳嘅一個自治郡，轄下有1町。
古平町
古德禮

安東尼奧·古泰理舒（葡文：António Manuel de Oliveira Guterres，1949年4月30號—），澳門回歸之前譯做古德禮，係當今聯合國秘書長，2017年上任。佢之前做過葡萄牙總理，1995年到2002年在位。
太守

太守（守讀秀）、守或者郡守，係中國古代官職。戰國諸侯國邊區開郡，個軍政阿頭就叫郡守或者守。後尾郡變成全國行政分區，成為地方官。漢時改叫太守。大郡先有守，細郡就有尉。

邊官
周各諸侯國喺自己軍事邊區開郡，有軍政權力，負責官員叫守或者郡守。秦國出名治水嘅李冰，就做過蜀郡嘅郡守。

地方官
秦併六國，廢封建。喺全國開卅六郡，置郡守，由皇帝直接任免。
漢時改叫郡守做太守，秩(人工)二千石。太守地位好高，往往入朝做公卿。而三公九卿罷政，好多出去做太守。黃巾之亂，軍事權力下放，郡上開多層州。由州牧或者州刺史統領多郡，太守就變成州牧或州刺史嘅下官。
隋朝廢郡，以州領縣，廢郡太守，留州刺史。
太安街

太安街（英文：Tai On Street），係香港西灣河一條馬路，由太康街開始，去到筲箕灣道同成安街交界。
太安樓

太安樓（英文：Tai On Building），係香港出名嘅舊樓，喺1968年起好，發展商係香港置地集團。呢棟大廈屬於嗰間公司嘅經濟住宅計劃第二期（第一期係月華街觀塘大廈），呢個項目由王伍歐陽建築師事務所有限公司嘅歐陽昭（Lesile Ouyang）建築師同埋工程師負責，至於總承建商就係孫福記營造有限公司。呢棟大廈座落喺香港島東區西灣河嘅筲箕灣道，隔離就係港鐵港島綫嘅西灣河站，大型屋苑太古城都喺附近，大廈被四通八達嘅街道包圍，例如筲箕灣道、東區走廊、太康街、太安街同康祥街。

大廈嘅設計
太安樓係一座有唔少單位嘅單幢式物業，地下係屋苑商場。大廈係Ｈ型設計，高28層，總共有1884伙小型單位。1968年賣樓嘅價錢大概係港幣17,300至到27,000之間，太安樓每層都有68個單位同16部𨋢，走廊用咗長直設計同埋用泛光燈，走廊兩邊都係住宅單位，設計同早期香港屋宇建設委員會嘅廉租屋邨冇乜太大分別，所以太安樓有「私人廉租屋」同「善心樓」等等嘅花名。大廈入面有好多非法食肆，成日被執法機構檢控，所以有啲執法人員覺得太安樓係「東區毒瘤」，有啲裁判官甚至話太安樓係「眼中釘」、「無王管」。
由起好到1979年，太安樓依然座落喺海傍。不過去到1980年代，因為填海起樓同埋東區走廊，令到西灣河嘅海傍一直北移。宜家成個鯉景灣同埋附近屋苑都係起喺填海得嚟嘅地，而太安樓嘅地方亦都變成咗內陸。

設施
太安樓地下係商場，最出名嘅係賣嘢食嘅鋪頭、文具鋪菲林鋪同埋影印鋪。商場入面仲有渣打銀行、滙豐銀行、大新銀行、工商銀行等等幾間銀行嘅分行、華潤萬家（2017年8月24號開始轉做同集團嘅U購）、麥當勞、藥房、診所、惠康（2017年9月27號開張）、五金鋪、電器修理鋪、漫畫鋪同埋租碟鋪。
以前地下重有油站同埋戲院（佢哋中間係細工廠），工廠外面有啲泊車位，重有一個供應淡水畀漁船用嘅水站，因為填海之前嘅太安樓外面已經係海邊。商場入面有賣魚、賣肉嘅舖頭同士多、雜貨舖等等，對住電車路重有茶樓，晌地下𨋢口位側邊有公共電話方便住戶，一樓向海（宜家向住鯉景灣）嘅平台係公眾休憩花園。當年太安樓落成嗰時個商場曾經係亞洲最大嘅商場。
1989年，陳永安喺西灣河太安樓創立咗後來出晒名嘅太興燒味，所以佢被封為「燒味大王」。太興後來發展咗做連鎖式嘅茶餐廳。2017年，太興燒味太安樓分店已經搬咗去鯉景灣。

問題
早期嘅太安樓係高空擲物嘅黑點：喺1980年代初期，成日有住戶將電視機、紙巾、膠袋、梳化、甚至成個雪櫃喺單位掉落嚟。
治安方面，大廈總共有18個保安，業主每個月總共要畀19萬管理費，當中保安公司要收14萬元，其餘5萬用嚟俾電費、水費、第三保、大廈同𨋢嘅維修保養開支。
樓入面有啲單位做咗劏房，甚至被流鶯用嚟做一樓一。

事件
2002年11月5號深夜，12樓有個單位對開走廊畀大耳窿縱火，繼而發生咗三級火警。由於走廊平時放咗好多冇用嘅家具雜物，濃煙同火炎沿住通道蔓延，幾千個住客慌忙走落地面。消防處派咗七隊煙帽隊到現場撲救，直到凌晨1點幾，至少有14個住客受傷送院。由於現場大廈電箱爆炸，消防員將成幢大廈嘅居民疏散，令到大廈隔離嘅筲箕灣道一度逼滿喺大廈走出嚟人。
2009年2月12日，東區裁判法院有個𡃁仔喺押送期間逃走。一個14歲嘅失蹤少年被搵返之後送去東區法院少年法庭應訊，法庭判佢入屯門兒童院。判咗之後嗰個𡃁仔喺法院停車場突然發難擺甩警察，飛奔逃去無蹤。警方接報話有個睇落似嗰個𡃁仔嘅人行咗入法院百幾米外嘅太安樓，警方於是派咗30個警察封鎖大廈同商場至少7個出入口，並且帶埋嗰個𡃁仔嘅相上大廈逐層搜查。經過大半日嘅行動，警方都搵唔翻個𡃁仔，不過後來個𡃁仔喺第度被警方拉咗。
2014年中，太安樓OK便利店側邊嘅水管突然爆裂。
2016年中，太安樓8樓發生咗火警。
太尉

太尉係華夏高官，負責所有兵家之事，得一位。有大事會同司徒、司空一齊傾。
漢元狩六年改做大司馬，建武廿七年，改返叫太尉。
太寧

太寧係東晉皇帝晉明帝司馬紹嘅唯一年號，共計4年（323年三月-326年正月）。
南三文治群島

南三文治群島（South Sandwich Islands）係南大西洋嘅英國海外領土南佐治亞與南三文治群島嘅一組群島，喺領土東南邊，面積310平方公里，有11個島。